***Приложение № 4***

***(образец)***

**ДОГОВОР (проект)**

**№……………………………..**

Днес,…………………., в гр. София, между:

**„Национална електрическа компания“ ЕАД**, вписано в Търговския регистър на Агенция по вписванията към Министерство на правосъдието, ЕИК 000649348, гр. София, ул. „Триадица“ № 8, в качеството си на Възложител чрез Предприятие „Язовири и каскади“, гр. София, район Възраждане, ул. „Лавеле“ № 26, п.к. 1000, представлявано от Румен Груев, управител на предприятие „Язовири и каскади” в НЕК ЕАД, упълномощен с пълномощно рег. № 5010/21.07.2021 г. с нотариално удостоверен подпис от нотариус Валентина Василева, рег № 320 на НК, наричано по-долу **ВЪЗЛОЖИТЕЛ**, от една страна

и „……………………………………………“ със седалище и адрес на управление гр. ……….., ул. „…………………..“, №…,вписано в Търговския регистър на Агенция по вписванията към Министерство на правосъдието, ЕИК …………………, представлявано от ……………………………………………………, в качеството му на …………………., наричано по-долу **ИЗПЪЛНИТЕЛ** от друга страна**,**

на основание приета от ВЪЗЛОЖИТЕЛЯ оферта на ИЗПЪЛНИТЕЛЯ се сключи настоящият договор за следното:

# ПРЕДМЕТ НА ДОГОВОРА

**Чл.1** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши следната услуга: **„Оглед и ремонт на дюкер "Стара река", язовирен район „Батак“,** съгласно условията на договора, техническата спецификация, и приетата оферта на ИЗПЪЛНИТЕЛЯ, неразделна част от договора.

# СРОК НА ДОГОВОРА. СРОК И МЯСТО НА ИЗПЪЛНЕНИЕ

**Чл.2** Договорът влиза в сила от датата на подписването му. Сроковете по договора започват да текат от предаването на работната площадка, така както е уговорено в чл. 3, ал. 1 и ал. 2.

**Чл.3** Срок за изпълнение на услугата предмет на настоящия договор ……………………(словом) календарни дни, считано от датата на двустранно подписване на протокол за предаване на работната площадка от Възложителя на Изпълнителя и включва:

**(1)** Срок за извършване на оглед: ....................... (словом...............) календарни дни, считано от датата на двустранно подписване на протокол за предаване на работната площадка от Възложителя на Изпълнителя до датата на двустранното подписване на протокол за приключили дейности по огледа;

**(2)** Срок за предаване на доклад: ................................ (словом...............) календарни дни, считано от датата на двустранното подписване на протокол за приключили дейности по огледа, съгласно изискванията в Техническата спецификация на Възложителя.

(3) Времето от предаването на доклада до провеждането на техническия съвет, както и времето от предаване на доклада, след като е върнат за доработка с изрично указан срок до провеждане на следващ технически съвет, не се включва в срока за изготвяне на доклада.

## (4) В случай на необходимост възложителят може да спре изпълнението на възложените работи с писмено предизвестие, отправено по имейл, минимум 24 часа преди спирането, до лицето отговорно за изпълнение на настоящия договор.

(5) Възобновяване изпълнението на договора се извършва с имейл от възложителя до отговорното лице за изпълнението, минимум 24 часа преди възобновяването. Времето за евентуалното спиране изпълнението на договора не се включва в предвидените дни за изпълнение.

**Чл. 4** Мястото на изпълнение на Договора е съгласно Приложения № 2 – Техническа спецификация.

# ЦЕНИ И ПЛАЩАНИЯ

## **Чл. 5** Общата стойност на договора е в размер на ……………….( с думи………………………) лв. без ДДС.

## **Чл. 6** Цената по чл. 5 формира цялостно и окончателно възнаграждение на изпълнителя, като включва всички разходи за изпълнение на възложените работи, включително и разходите за транспорт, за персонала, който ще изпълнява поръчката, и/или на членовете на ръководния състав, които ще отговарят за изпълнението. Възложителя не дължи заплащането на каквито и да е други разноски, направени от Изпълнителя.

## **Чл. 7** ВЪЗЛОЖИТЕЛЯТ ще заплати изпълнените работи по предмета на договора еднократно и за двата етапа (оглед на дюкер „Стара река“ в участъка от входна шахта до изходна шахта, извършен чрез роботизирана система и изготвяне на подробен технически доклад за резултатите от огледа) в срок до 30 (тридесет) дни считано от датата на получаване на оригинална фактура, придружена с протокол за приемане на възложената работа.

**Чл. 8** Заплащането на цената по чл. 5 от настоящия договор се извършва в лева чрез банков превод по следната сметка на Изпълнителя.

Банка: ..................................................................

IBAN: …………….…........................................….

BIC: ………………........................................…….

**Чл. 9** Банковите разходи в банката на възложителя са за сметка на възложителя, а в банката на изпълнителя - за сметка на изпълнителя.

# ГАРАНЦИЯ ЗА ИЗПЪЛНЕНИЕ И ЗАСТРАХОВКИ

## **Чл. 11** При подписване на настоящия договор, изпълнителят предоставя на възложителя гаранция за изпълнение на задълженията му по договора в една от следните форми: парична сума, внесена по банковата сметка на възложителя; банкова гаранция или застраховка, която обезпечава изпълнението чрез покритие на отговорността на изпълнителя.

## **Чл. 12** Гаранцията за изпълнение на договора е 5% (пет на сто) от общата стойност на договора и възлиза на …………….. (с думи……………………………) лв.

## **Чл. 13** В случай че изпълнителят предпочете да представи банкова гаранция, същата следва да е безусловна и неотменяема, издадена в полза на Възложителя. Срокът на валидност на банковата гаранцията следва да е до 30 (тридесет) календарни дни, след изтичане на договорните задължения на изпълнителя, включително и гаранционните му задължения. Ако в процеса на изпълнение на договора се окаже, че срокът на валидност на банковата гаранцията не покрива целия период, в рамките на 10 (десет) работни дни преди изтичане на валидността ѝ, изпълнителят се задължава да удължи срока на валидност на вече издадената гаранция и да удостовери това обстоятелство пред възложителя. В случай че не бъдат изпълнени горните задължения, възложителят има право да инкасира съществуващата банкова гаранция в пълния ѝ размер.

## **Чл. 14** В случай че изпълнителят предпочете да внесе гаранцията за изпълнение под формата на парична сума, тя се превежда по банковата сметка на НЕК ЕАД Предприятие „Язовири и каскади“, в лева: IBAN: BG41CECB979010F2427700 и BIC: CECBBGSF.

## **Чл. 15** Банковите разходи по откриване на гаранцията са за сметка на изпълнителя. Възложителят не дължи лихва върху предоставения депозит, като гаранция за изпълнение.

## **Чл. 16** 3астраховка, която обезпечава изпълнението чрез покритие на отговорността на изпълнителя със срок на валидност 30 (тридесет) дни след изтичане на срока за изпълнение на всички задължения на Изпълнителя по договора, придружена с документ за изцяло платена застрахователна премия по нея, като доказателство.

## **Чл. 17** Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на договора и не може да бъде използвана за обезпечение на неговата отговорност по друг договор.

## **Чл. 18** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на Възложителя, при наличие на основание за това, са за сметка на Изпълнителя.

## **Чл. 19** Гаранцията за изпълнение е платима на възложителя като компенсация за щети или дължими неустойки, произтичащи от неизпълнение на задълженията по договора от страна на Изпълнителя, както и за лошо изпълнени работи.

**Чл.20** Когато като гаранция за изпълнение се представя банкова гаранция, при подписване на договора, Изпълнителят предава на Възложителя оригинален екземпляр на банкова гаранция, която трябва да съдържа задължение на банката - гарант да извърши плащане при писмено искане от Възложителя, деклариращ, че е налице неизпълнение на задължение на Изпълнителя или друго основание за задържане на гаранцията за изпълнение по този Договор.

**Чл.21** Когато като гаранция за изпълнение се представя Застраховка, Изпълнителят предава на Възложителя оригинален екземпляр на Застрахователна полица.

**Чл.22** Възложителят освобождава гаранцията за изпълнение в пълен размер, ако липсват основания за задържането й в срок до 30 (тридесет) дни от датата на протокола от Технически съвет за приемане на доклада от извършената работа.

**Чл.23** Освобождаването на гаранцията за изпълнение се извършва, както следва:

**(1)** Когато е във формата на парична сума – чрез превеждане на сумата по банковата сметка на Изпълнителя, посочена в чл. 8 от договора;

**(2)** Когато е във формата на неотменяема и безусловно платима банкова гаранция – чрез изпращане на писмено уведомление до Банката, издател за отмяната й.

**(3)** Когато е във формата на Застраховка – чрез изпращане на писмено уведомление до Застрахователя с копие до Изпълнителя.

**Чл.24** При прекратяване/разваляне на договора по вина на Изпълнителя, Възложителят задържа пълния размер на гаранцията за изпълнение.

**(1)** Възложителят не дължи лихви, такси, комисионни или каквито и да било други плащания върху сумите по предоставената гаранция, независимо от формата, под която е предоставена гаранцията.

**Чл.25** В случай на задържане от Възложителя на суми или частично усвояване на гаранцията за изпълнение, Изпълнителят е длъжен в срок до 10 (десет) работни дни да допълни съответната гаранция до размера ѝ, уговорен в чл. 12 като внесе усвоената от Възложителя сума по сметка на Възложителя, или учреди банкова гаранция за сума в размер на усвоената или да застрахова отговорността си до размера, посочен в чл.12.

# ПРИЕМАНЕ НА ИЗПЪЛНЕНИТЕ РАБОТИ

## **Чл. 26** Изпълнителят предава с придружително писмо в деловодството на предприятие *„Язовири и каскади“* или с двустранно подписан протокол, доклада от проведения оглед, придружен с документите съгласно Техническата спецификация, неразделна част от този договор.В срок до 15 календарни дни от датата на цитираното по-горе писмо/протокол, Възложителят назначава Технически съвет с посочена дата за провеждането му. Времето за назначаване на Технически съвет не влиза в срока за изпълнение.

Техническият съвет може да вземе следните решения:

a) Приема доклада без забележки.

б) Не приема доклада с протокол от ТС със забележки и връща същия, като поставя конкретни срокове, за отстраняване на забележките. Не се допуска повторно връщане на доклада за преработка.

в) Не приема доклада и предлага на Възложителя да развали едностранно договора на основание чл. 46 от настоящия договор.

# ПРАВА И ЗАДЪЛЖЕНИЯ НА СТРАНИТЕ

## **Чл. 27** Страните изготвят съвместно споразумение по качество, околна среда и безопасни условия на труд, съответстващо на конкретните условия за работа.

## **Чл. 28** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

## **Общи права и задължения на ИЗПЪЛНИТЕЛЯ**

## **Чл. 29** ИЗПЪЛНИТЕЛЯТ има право:

## **(1)** Да получи възнаграждение в размера, сроковете и при условията по чл. 5 – 8 от договора;

## **(2)** Да иска и да получава от Възложителя необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

## **Чл. 30** ИЗПЪЛНИТЕЛЯТ се задължава:

## **(1)** Да изпълни качествено работата в съответствие с Техническата спецификация на Възложител и предложението си. Отстраняването на нарушения или отклонения от техническите изисквания е за сметка на Изпълнителя.

## **(2)** Да информира своевременно Възложителя за всички пречки, възникващи в хода на изпълнението на работата, да предложи начин за отстраняването им, като може да поиска указния и/или съдействие за отстраняването им.

## **(3)** Изпълнителят се задължава да спазва правилата за здравословни и безопасни условия на труд, съгласно изискванията на Наредба № 2 от 22 март 2004 г. за минималните изисквания за здравословни и безопасни условия на труд при извършване на монтажни работи, както и да са съобразени с изискванията на Правилник за безопасност при работа в неелектрически уредби на електрически и топлофикационни централи и по топлопреносни мрежи и хидротехнически съоръжения, както и други нормативни актове, касаещи безопасността и здравето при изпълнение на работата.

## **(4)** Изпълнителят трябва да осигури за изпълнение на работите персонал с необходимия опит и квалификация и ръководители, компетентни да осигурят организация и контрол на работата както и монитор с пряка връзка с изпълнението на дейностите по огледа.

## **(5)** Да отстранява незабавно и за своя сметка всички щети нанесени на Възложителя или на трети лица. Наложените от съответните контролни органи санкции в резултат на нанесените от Изпълнителя вреди са за сметка на Изпълнителя.

## **(6)** Да подпише споразумение за качество, околна среда и безопасни условия на труд – неразделна част от Договора.

## **(7)** Изпълнителят няма право да преотстъпва на трети лица изпълнението на договорните си задължения, освен ако предварително не е оповестил намерението си да ползва подизпълнители, които следва да бъдат одобрени от Възложителя.

## **(8)** По всяко време от изпълнението е длъжен да осигурява достъп и възможност за проверки и контрол от страна на Възложителя.

## **(9)** Изпълнителят се задължава при изпълнение на работите по този договор да не допуска повреди или разрушения в и извън границите на обекта, както и да не създава излишни и необичайни пречки за нормалната експлоатация на обекта.

## **(10)** Изпълнителят се задължава да уведомява писмено Възложителя винаги, когато съществува опасност от забавяне или нарушаване на графика за изпълнение на поръчката.

## **(11)** В процеса на изпълнението на работите Изпълнителят се задължава да изготви всички изискуеми от нормативните разпоредби документи, както и да осигури необходимите съгласувания със съответните ведомства.

## **(12)** Изпълнителят се задължава да изготви и представи „План за безопасност и здраве“, съгласно изискванията в Техническата спецификация на Възложителя. Планът да бъде представен на Възложителя до 10 дни след подписване на договора.

## **(13)** При изпълнение на възложената работа да се спазват всички нормативни актове, касаещи предмета на договора.

## **(14)** Да изисква и ползва наличната техническа документация в техническите архиви на НЕК ЕАД, предприятие „Язовири и каскади“.

## **(15)** При изпълнение на възложените работи да спазва всички действащи технически нормативни документи, БДС EN и др. при изпълнение на подобен вид работа. Да организира и контролира работата на обекта, като носи изцяло отговорност за действията на своите работници и на тези на подизпълнителите.

## **(16)** При подписване на протокола за откриване на работната площадка, да представи на инвеститорския контрол на ВЪЗЛОЖИТЕЛЯ заповедната книга на обекта.

## **(17)** Да отстранява за своя сметка недостатъците в качеството на изпълнените работи в рамките на договорения срок за изпълнение на обекта.

## **(18)** Да поддържа работната площадка чиста и подредена, а след приключване на работата по обекта да изнесе всички строителни отпадъци на определеното за целта място.

## **(19)** Изпълнителят да извозва своевременно отпадъците от обекта, без да се допуска разпиляването им (ако е необходимо да се покриват).

## **(20)** Да спазва изискванията за опазване на околната среда по време на строителството и след приключването му.

## **(21)** Да осигурява условия за безопасна работа, съгласно изискванията на нормативните актове във връзка с изпълняваната дейност по охрана на труда, по пожарна безопасност и по безопасност на движението.

## **(22)** В процеса на работа да изготвя всички документи, съпътстващи процеса на СМР.

## **(23)** Да представи заповед за определяне на лице, отговорно за осигуряване на здравословни и безопасни условия на труд на строителната площадка в съответствие с изискванията на нормативните актове, включително Наредба № 2/22.03.2004 г. за минималните изисквания за здравословни и безопасни условия на труд при извършване на СМР и ПБРНУЕТЦТМХТС.

## **(24)** При прекратяване на работата предсрочно, ИЗПЪЛНИТЕЛЯТ да премахне всички допълнителни и помощни съоръжения и да въведе обекта в експлоатационна готовност, осигурявайки възможност за безпрепятствена експлоатация на съоръжението.

## **(25)** Задължение на изпълнителя е да бъдат опазени собствеността и имуществото на физически и юридически лица от замърсяване и други вредни въздействия, произтичащи от изпълнението на строително-монтажните работи, съпътстващи ги производствени и транспортни дейности.

## **чл.31** Възприетата технология на работа не трябва да допуска вредни или токсични отпадъци, субстанции и вещества.

## **Общи права и задължения на ВЪЗЛОЖИТЕЛЯ**

# чл.32 ВЪЗЛОЖИТЕЛЯт има право:

## **(1)** Да предаде с Протокол работната площадка, след като има представен и одобрен План за безопасност и здраве.

## **(2)** Да съобщи писмено на ИЗПЪЛНИТЕЛЯ имената на длъжностните лица, които ще упражняват инвеститорския контрол и ще приемат обекта.

## **(3)** ВЪЗЛОЖИТЕЛЯТ има право по всяко време да осъществява контрол по изпълнението на работите, предмет на този Договор и спазването на правилата за безопасна работа, без това да пречи на самостоятелността на ИЗПЪЛНИТЕЛЯ.

## **(4)** Да изисква от Изпълнителят преработване или доработване на доклада от проведения оглед, в съответствие с уговореното в чл. 26 от Договора;

## **(5)** Да не приеме услугата, в съответствие с уговореното в чл. 26 от Договора;

# чл.33 ВЪЗЛОЖИТЕЛЯт се задължава:

## **(1)** Да приеме изпълнението на Услугите, когато отговаря на договореното, по реда и при условията на този Договор;

**(2)** Да заплати на Изпълнителя Цената в размера, по реда и при условията, предвидени в този Договор;

**(3)** Да предостави и осигури достъп на Изпълнителя до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;

**(4).** Да пази поверителна Конфиденциалната информация, в съответствие с уговореното в раздел 11 от Договора;

**(5).** Да оказва съдействие на Изпълнителя във връзка с изпълнението на този Договор, включително и за отстраняване на възникнали пречки пред изпълнението на Договора, когато Изпълнителя поиска това;

**(6).** Да освободи представената от Изпълнителя Гаранция за изпълнение, съгласно клаузите на чл. 22 от Договора;

# НЕПРЕОДОЛИМА СИЛА.

## **чл.34** В случай че някоя от страните не може да изпълни задълженията си по този договор поради непредвидено или непредотвратимо събитие от извънреден характер, възникнало след сключване на договора и засягащо изпълнението на договора, тя е длъжна в тридневен срок от възникване на събитието писмено да уведоми другата страна за това. Това уведомление следва да бъде потвърдено от Българската търговско-промишлена палата (БТПП). В случай че уведомлението не бъде потвърдено от БТПП, страната не може да се позове на непреодолима сила. С настъпване на непреодолима сила се спира изпълнението на договора.

## **чл.35** Страната не може да се позове на непреодолима сила, ако е била в забава по собствена вина.

## **чл.36** С настъпването на непреодолима сила се спира изпълнението на договора. След възстановяване на изпълнението на договора срокът му се удължава с времето, през което е била налице непреодолимата сила.

## **чл.37** Когато действието на непреодолима сила продължи повече от двадесет дни, всяка от страните може да поиска договора да бъде прекратен.

# САНКЦИИ И НЕУСТОЙКИ.

## **чл.38** В случай на неизпълнение, на което и да е от задълженията от страна на ИЗПЪЛНИТЕЛЯ (с изключение на случаите на непреодолима сила в хипотезата на раздел 7 от договора), ВЪЗЛОЖИТЕЛЯТ има право на неустойка в размер на 0,5% от стойността на договора, за всеки ден закъснение, но не повече от 10% от същата стойност.

## **чл.39** При нарушение на задълженията раздел 11, чл. 52, чл. 53 и чл. 54 от настоящия договор, ИЗПЪЛНИТЕЛЯ дължи неустойка в размер на 10% от общата стойност на договора.

## **чл.40** В случай, че ВЪЗЛОЖИТЕЛЯТ закъснее да заплати, както е уговорено в този договор, същият дължи обезщетение в размер на ОЛП на БНБ плюс 2 пункта на годишна база, но не повече от 10% от стойността на договора.

## **чл.41** Неустойка по този договор се изплаща в 10-дневен срок от датата на предявяване на претенциите. Ако в определения за това срок ИЗПЪЛНИТЕЛЯТ не изпълни задължението си да изплати размера на дължимата неустойка, ВЪЗЛОЖИТЕЛЯТ има право да инкасира тази стойност от гаранцията за изпълнение на договора или да я удържи от плащането.

## **чл.42** Плащането на неустойки не лишава изправната страна по договора от правото й да търси обезщетения за претърпени вреди и пропуснати ползи над договорената неустойка, доказани по съответния ред.

## **чл.43** Вземания за вреди и пропуснати ползи се установяват и събират по реда определен от действащите нормативни актове. Неустойките се начисляват или прихващат от съответното плащане, като за целта страните подписват протокол, към който се прилагат съответните документи, доказващи неизпълнението.

# ПРЕКРАТЯВАНЕ НА ДОГОВОРА.

## **чл.44** Настоящият договор може да бъде прекратен в следните случаи:

## **(1).** С изтичане срока на договора.

## **(2).** По взаимно писмено съгласие между страните.

## **(3).** В случаите на непреодолима сила по раздел 7 от договора.

## **чл.45** ВЪЗЛОЖИТЕЛЯТ има право да прекрати договора едностранно, след писмено уведомление изпратено до ИЗПЪЛНИТЕЛЯ.

## **чл.46** ВЪЗЛОЖИТЕЛЯТ има право, без писмено предизвестие да развали този договор при неизпълнение от страна на ИЗПЪЛНИТЕЛЯ на едно или повече от задълженията му, за което той е бил уведомен и не е взел необходимите мерки в определения срок.

## **чл.47** При предсрочно прекратяване на договора, в т. ч. и при условията на чл. 37, ИЗПЪЛНИТЕЛЯТ е длъжен да възстанови експлоатационната годност на съоръжението, отстранявайки всички помощни съоръжения и осигурявайки възможност за неговата безпрепятствена експлоатация.

## **чл.48** При прекратяване на този договор при условията на чл. 46, ВЪЗЛОЖИТЕЛЯТ задържа гаранцията за изпълнение на договорните задължения в пълния размер.

## **чл.49** Във всички случаи на прекратяване на договора ВЪЗЛОЖИТЕЛЯТ не е задължен да изплаща обезщетения, такси или каквито и да е други средства на персонала на ИЗПЪЛНИТЕЛЯ.

## **чл.50** При прекратяване на договора страните подписват двустранен споразумителен протокол за уреждане на финансовите им взаимоотношения до момента на прекратяване на договора.

# ОТГОВОРНИ ЛИЦА

## **чл.51** Лица, отговорни за изпълнението на договора са:

|  |  |
| --- | --- |
| За Възложителя: | За Изпълнителя: |
| инж. Стоянка Благоева |  |
| тел. | тел. |
| e-mail: s.blagoeva@dams.nek.bg | e-mail: |

# КОНФИДЕНЦИАЛНОСТ

## **чл.52** Изпълнителят се задължава да не разкрива по никакъв начин пред трети лица информация, станала му известна при изпълнение на задълженията му по настоящия договор.

## **чл.53** Изпълнителят се задължава да не използва информация, станала му известна при изпълнение на задълженията му по настоящия договор, за своя изгода или изгода на трети лица.

## **чл.54** Всеки документ, изготвен от Възложителя, станал достояние на Изпълнителя, следва да бъде върнат след прекратяването на договора.

# ЗАКЛЮЧИТЕЛНИ РАЗПОРЕДБИ.

## **чл.55** Този договор влиза в сила от датата на подписването му и представяне на гаранция за изпълнение и приключва с изтичане на гаранционния срок.

## **чл.56** Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ са валидни, когато са изпратени по пощата (с обратна разписка), по факс на адреса на съответната страна, по официален e-mail на съответната страна или предадени чрез куриер срещу подпис от приемащата страна.

## **чл.57** Споровете, възникнали във връзка с изпълнението на този договор, се решават по взаимно съгласие. При не постигане на съгласие, спорът се решава при спазване разпоредбите на българското право.

## **чл.58** Този договор се състави, подписа и подпечата в два еднообразни екземпляра по един за всяка от страните, всеки със силата на оригинал.

Неразделна част от Договора са следните приложения:

1. Офертата на ИЗПЪЛНИТЕЛЯ;
2. Техническа спецификация на ВЪЗЛОЖИТЕЛЯ;
3. Документ за внесена гаранция за изпълнение на Договора;
4. Споразумение за качество, безопасност и здраве при работа и околна среда;
5. План по качество

|  |  |
| --- | --- |
| **ЗА ВЪЗЛОЖИТЕЛЯ:**  **РУМЕН ГРУЕВ**  **УПРАВИТЕЛ НА НЕК ЕАД,**  **ПРЕДПРИЯТИЕ „ЯЗОВИРИ И КАСКАДИ“** | **ЗА ИЗПЪЛНИТЕЛЯ:** |